RØNNERHAVNENS BÅDELAUG
Referat fra generalforsamling 2022
onsdag den 16. marts 2022 kl. 19.00 i klubhuset på havnen.

Deltagende: Bestyrelsen samt 12 øvrige medlemmer.
Dagens punkter:
 Velkommen og valg af dirigent.
•	Formanden byder velkommen
•	Henrik valgt som dirigent og gennemgår dagsorden.
•	Generalforsamlingen er varslet rettidigt ifølge vedtægterne den 12. januar på hjemmesiden.
1.	Formandens beretning for 2021 samt planer for det indeværende/kommende år. 
•	Beretning vedhæftet og godkendt.
2.	Kassereren fremlægger regnskab for 2021 samt budget for 2022. Regnskabet og budget for indeværende år vil blive gennemgået.
•	Bente fremlægger regnskab, det er vedhæftet og det er godkendt.
3.	Behandling af evt. indkomne forslag.
•	Ingen indkomne forslag.
4.	Fastsættelse af kontingent. Efter mangeårig sats på samme 250 kr. pr. år foreslår bestyrelsen, at kontingentet hæves med 50 kr. pr. årlig betaling. Dette set i lyset af, at der er sket meget med priserne i løbet af årene, og en lille stigning vil åbne nye muligheder for bestyrelsesarbejdet i forhold til arrangementer og andre goder for alle medlemmer.
•	Stemmeenighed, forslag vedtaget.
Kontingentet er således 300 kr. pr. medlemskab fra 2023.
5.	Valg af formand (lige årstal). Anette Ludvigsen modtager genvalg.
•	Stemmeenighed, genvalgt.
6.	Valg til bestyrelsen: Anita Kaae Jørgensen – modtager genvalg.
•	Stemmeenighed, genvalgt.
7.	Valg af en suppleant til bestyrelsen.
•	Søren Svendsen er valgt.
8.	Valg af to bilagskontrollant og en bilagskontrollantsuppleant.
•	Peter Sørig og Christian Schunck er valgt som bilagskontrollanter.
•	Ole Guldsmed-Thomsen er valgt om bilagskontrollantsuppleant.
9.	Onsdags- og kapsejladsudvalget orienterer. 
•	Christian orienterer om første kapsejlads den 4. Maj. Christian og Søren S. har været til møde i Strandby Sejlklub og der samarbejdes om nye kapsejladsruter og mere ensartede tidtagningsregler. Det vil få den betydning, at alle har mulighed for at vinde uanset båd, da der tages højde for handicaps. Strandby sejler med omvendt respit, det vil sige, at første båd over målstregen er vinder. Der foregår desuden et samarbejde om samsejlads med Strandby Sejlklub. Vi stiler mod, at Strandby deltager 2 gange her og vi har mulighed for at deltage hos dem og på sigt vil det blive muligt at deltage begge steder.
•	CS vil indkalde til informationsmøde i april for alle skippere om de nye tiltag forud for opstart 4. maj. 
•	Mulighed om at udvide kapsejladsudvalget vil evt. blive drøftet på informationsmødet.
10.	Eventuelt
•	Det er nu muligt at modtage informationer om Bådelauget til to mailadresser i husstanden. Den ekstra mail skrives til Rønnerhavnens Bådelaugs mail kvisselvej@live.dk med info om begge navne i husstanden navne samt bådnavn.
•	Bestyrelsen er i gang med at arrangere en tur til Nordre Rønner. Forslag om at placere turen i sidste weekend (evt. søndag) i august eller første weekend (evt. søndag) i september med respekt for andre arrangementer. Mere information følger. Følg med på hjemmesidens arrangementskalender. 
•	Onsdag den 6. april får vi besøg af Dansk Sejlunion. Mød op og hør om vores muligheder med medlemskabet og meget mere. Har du ikke mulighed for at komme, er du velkommen til at sende evt. spørgsmål til bestyrelsen. Vi ser frem til at høre om mange forskellige sejlerrelaterede emner. Der er ingen tilmelding, bare mød op kl. 18.30.
•	Der opfordres til at møde op til havnens generalforsamling onsdag den 23. marts kl. 19 i Maskinhallen.
•	Forslag fra nogen fremmødte om, at beløbet til havfruerne bør hæves. Bestyrelsen overvejer om det skal fremsættes som forslag til næste generalforsamling. 
•	Pinsetur er vedtaget, hvor turen går hen er ikke vedtaget. Følg med på hjemmesiden – mere information følger. 
•	Opfordring til af bruge de røde og grønne skilte, som en gæstfri service til vores gæstesejlere. 
•	Hjemmesiden præsenteres og gennemgås af Mikkel. Evt. spørgsmål eller andet er meget velkommen på mail til Mikkel. 
Dirigenten takker for god ro og orden og generalforsamling erklæres for afsluttet.
Tak til alle fremmødte for en god aften med sejlerånd, gode debatter og godt humør. 😊